**Обява**

**за прием на проектни предложения към Стратегията за водено от общностите местно развитие за територията на МИГ Чирпан на основание Решение от 28.12.2018 г.** **на УС на МИГ и чл.62, т.4 от Наредба №22/14.12.2015 г. на МЗХГ и Стратегията за ВОМР на сдружение „МИГ Чирпан“**

СНЦ”МИГ Чирпан” обявява процедура чрез подбор на проектни предложения по

**Наименование на мярката от стратегията за ВОМР**;

Подмярка 1.1 „Подкрепа за дейности за професионално обучение и придобиване на умения”

**ВАЖНО!!! НАСТОЯЩИЯТ ПРИЕМ НА ПРОЕКТНИ ПРЕДЛОЖЕНИЯ Е БЕЗ ДЕЙНОСТИ СВЪРЗАНИ СЪС СЕКТОР ГОРСКО СТОПАНСТВО**

**Целта на процедурата е :**

Целта на мярката е насочена към повишаване на знанията и подобряване на уменията на земеделските стопани и на заетите лица в техните стопанства чрез постигане на подходящо ниво на техническо и икономическо обучение, като с придобитите знания и умения земеделските стопани ще могат да повишат своята конкурентоспособност и ресурсна ефективност, да подобрят екологичните показатели на стопанствата си, като същевременно допринасят за постигане на устойчивост в икономическото развитие на община Чирпан

**Oбхват на мярката** - цялата територия на действие на Стратегията за ВОМР.

**Допустими кандидати**

* 1. **Висши училища,** Организации, които предоставят трансфер на знания чрез курсове за обучение и семинари:

• акредитирани по Закона за висшето образование, имащи актуални акредитации за обучение по минимум едно от професионалните направления „Растениевъдство“, „Растителна защита“, “Животновъдство“ „Ветеринарна медицина“, „Горско стопанство“, „Хранителни технологии“, „Биотехнологии“, „Науки за земята“. За конкретните курсове за обучение по част от професия да имат съответстващи акредитирани специалности

**• Професионални гимназии или център за професионално обучение** по Закона за професионалното образование и обучение, имащи право да обучават по професии от професионални направления 621 „Растениевъдство и животновъдство“, 623„Горско стопанство”, 541 „Хранителни технологии“, 640 „Ветеринарна медицина“. За конкретните курсове за обучение по част от професия да имат право да обучават по специалности от съответната професия.

Специфично допълнително условие, в допълнение към предходните условия, за организациите, които провеждат специализираните курсове за придобиване на правоспособност за работа със земеделска и горска техника: да имат валидно разрешително от Министъра на земеделието и храните по Наредба №12 от 22 април 2009 г. за условията и реда за придобиване и отнемане на правоспособност за работа със земеделска и горска техника.

 за организиране само на семинари могат да кандидатстват научни институти или опитни станции в областта на селското стопанство или горите - организации по Закона за Селскостопанската академия, Закона за Българската академия на науките, Закона за горите.

**Допустими дейности:**

**Курсовете за обучение** - специални занятия с разработена учебна програма за постигане на конкретни цели на обучението за допустимите целеви групи. Курсовете могат да бъдат краткосрочни с продължителност 30 учебни часа, дългосрочни с продължителност 150 учебни часа и специализирани с продължителност 100 часа за придобиване на правоспособност за работа със земеделска и горска техника. Учебната програма на курсовете се разработва от обучаващата организация като учебна програма по част от професия от Списъка на професиите за професионално образование и обучение (ПОО) по всички професии от професионални направления 621 „Растениевъдство и животновъдство“, 623 „Горско стопанство”, 541 „Хранителни технологии“, 640 „Ветеринарна медицина“. В учебната програма на курсовете се предвижда задължително практическо обучение. Учебната програма за специализираните курсове за придобиване на правоспособност за работа със земеделска и горска техника се разработва в съответствие с националното законодателство.

**Приоритетни теми:**

 курсове за обучение с продължителност 30 часа (приоритет за включване в обучението на малките земеделски стопани, съгласно определението в ПРСР)и курсове за обучение с продължителност 150 часа и специализирани курсове с продължителност 100 часа за придобиване на правоспособност за работа със земеделска и горска техника (приоритет за включване в обучението на младите земеделски стопани, съгласно определението в ПРСР)

В учебните програми на курсовете в контекста на основната тема на курса ще се включват задължително минимум 10 % от часовете по въпросите на смекчаване на последиците от изменението на климата и адаптиране към него, опазване на околната среда и представяне на иновации. Ще се дава приоритет на курсове, в учебната програма на които е увеличен задължителният минимум часове по пресечните цели.

**Семинари** - тематични срещи, на които се разглеждат и обсъждат конкретни теми. В зависимост от съдържанието на програмата и предвидените теми, продължителността на семинарите може да бъде 8 учебни часа или 18 учебни часа. Ще се дава приоритет на семинари с продължителност 18 часа по теми, свързани с изпълнение на включените дейности и приоритетни теми за подмярката:

 къси вериги на доставки и създаване на групи и организации на производители;

 основни рискове в земеделието, методите за превенция и за екологични изисквания на видовете и местообитанията, зависещи от земеделски и горскостопански практики, разумно ползване на природните ресурси, принципи на управление на Натура 2000, земеделие с висока природна стойност;

 Рамковата директива за водите, опазване на водите от замърсяване от разлив на препарати за растителна защита и горива, опазване на водите от замърсяване с опасни вещества при гасене на горски пожари;

 фактори на почвената ерозия и методи за предотвратяване;

 изисквания на европейското и национално законодателство при потреблението на вода в селското стопанство, водостопански изследвания в хидромелиорациите, водомерни съоръжения;

 представяне на енергоефективни техники и технологии на производство и методи за намаляване на разходите на енергия в селското стопанство;

 използването на странични продукти, отпадъци и остатъци и други нехранителни суровини;

 представяне на технологии и специализирана техника за обработване на почвата/стърнищата с цел запазване на хумуса; управление на деградиралите земеделски земи чрез биологична рекултивация с характерни за района тревни видове;

 в областта на горското стопанство

**Допустими разходи:**

Допустимите разходи по тази мярка са разходите за организиране и провеждане на трансфера на знания.

Всички разходи се изплащат на бенефициента по подмярката. При възстановяването на разходите се прилага система на ваучери. Допустими са също разходите за път, настаняване и дневните командировъчни на участниците, както и разходите за заместници на земеделските стопани.

При възстановяването на разходите се прилага система на ваучери. Ваучерите ще бъдат прилагани за всяка допустима дейност по подмярка 1.1. както следва:

 за курс с продължителност 30 часа,

 за курс с продължителност 150 часа,

 за специализиран курс с продължителност 100 часа,

 за семинар 8 часа, за семинар 18 часа.

**Период за прием и място за подаване на проекти:**

Процедурата за прием на проекти е с няколко срока за подаване на проектни предложения:

**Начална дата: 12.11.2018 г. и първи краен срок за подаване на проектни предложения – 31.01.2019 година, 17:00 часа.**

**Втори срок за подаване на проектни предложения сначална дата : 25.03.2019 с краен срок за подаване на проектни предложения 29.04.2019 г., 17:00 часа.**

Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет адреса на СНЦ”МИГ Чирпан” www.migchirpan.eu и https://eumis2020.government.bg.

**Бюджет на приема – 100 000.00** лева.

**Минимален и максимален размер на финансовата помощ за дейности:**

За курс 150 часа - 1 987 евро за един обучаем ; минимален брой обучаеми 7 лица -13 909 евро – 27 203,22 лева; ⁕ Левовата равностойност на 1 евро е изчислена по курс 1.9558.

За курс 100 часа - минимален брой обучаеми 7 лица; 1 385 евро за един обучаем;– 9695 евро - 18 961,48 лева; ⁕ Левовата равностойност на 1 евро е изчислена по курс 1.9558.

За курс 30 часа - 583 евро за един обучаем; минимален брой обучаеми 7 лица – 4081 евро - 7 981,62 лева; ⁕ Левовата равностойност на 1 евро е изчислена по курс 1.9558.

За семинар 8 часа - 280 евро за един обучаем; минимален брой участници 10 – 2800 евро- 5 476,24 лева; ⁕ Левовата равностойност на 1 евро е изчислена по курс 1.9558.

За семинар 18 часа - - 386 евро за един обучаем; минимален брой участници 10- 3 860 евро - 7 549,39 лева. ⁕ Левовата равностойност на 1 евро е изчислена по курс 1.9558.

**Минимален размер на финансовата помощ предоставяна за проект, включващ всички дейности е 67 172,95 лева.**

**Минимален размер на финансовата помощ предоставяна за проект, включващ една дейност е 5 476, 24 лева.**

**Максимален размер на финансовата помощ предоставяна за проект** **включващ всички дейности е 100 000 лева.**

**Максимален размер на финансовата помощ предоставяна за проект включващ една дейност е 27 203,22 лева.**

Бенефициентите по под-мярката получават безвъзмездна помощ, която се отпуска под формата на стандартни разходи с размер на сумата по дейности:

 За курс 150 часа - 1 987 евро за един обучаем;

 За курс 100 часа - 1 385 евро за един обучаем;

 За курс 30 часа - 583 евро за един обучаем;

 За семинар 8 часа - 280 евро за един обучаем;

 За семинар 18 часа - 386 евро за един обучаем.

⁕ Левовата равностойност на 1 евро се изчислява по курс 1.9558.

**Интензитет на финансовата помощ**

Финансират се 100 % от общите допустими разходи.

**Критерии за избор на проекти и тяхната тежест**

|  | **КРИТЕРИИ ЗА ИЗБОР** | **Максимален брой точки** |
| --- | --- | --- |
| 1 | Оценка на учебната програма в съответствие с приоритетите теми:   * курсове за обучение с продължителност 30 часа и курсове за обучение с продължителност 150 часа и специализирани курсове с продължителност 100 часа за придобиване на правоспособност за работа със земеделска и горска техника; * семинари по приоритетните за мярката теми. | 15 |
| 2 | Оценка на специфичния професионален опит на лекторите, които провеждат обучението | 15 |
| 3 | Оценка на методите и формите на обучение (онагледяване, казуси или практическо обучение) | 15 |
| 4 | В обучението са включени обучаеми, които отговарят на условието за малки земеделски стопани за курсове за обучение с продължителност 30 часа **или** млади земеделски стопани (до 40 годишна възраст) за курсове за обучение с продължителност 150 часа и специализирани курсове с продължителност 100 часа или за семинари | 15 |
|  | **ОБЩО** | **60** |

**Ще се финансират проектни предложения получили минимален брой 15 и повече точки от крайната оценка до изчерпване на наличния бюджет.**

**В случай, че две или повече проектни предложения имат еднакъв брой точки, получени от крайната оценка, за които няма достатъчно наличен бюджет, те ще бъдат отхвърлени.**

**Лице/а за контакт и място за достъп до подробна информация;**

Кандидатите могат да задават допълнителни въпроси и да искат разяснения във връзка с Условията за кандидатстване до 3 седмици преди крайния срок за подаване на проектни предложения.

Разясненията се дават по отношение на Условията за кандидатстване, не могат да съдържат становище относно качеството на проектното предложение и са задължителни за всички кандидати.

Пълният пакет документи по процедурата (Условията за кандидатстване, Условията за изпълнение и приложенията към тях) е публикуван на интернет адреса на СНЦ”МИГ Чирпан” www.migchirpan.eu и https://eumis2020.government.bg.

Лица за контакти:

Деляна Николова – Изпълнителен директор

Тел.0897/995 717

Диана Хаджиатанасова – експерт по прилагане на СВОМР

Тел.0887/874 054

**Начин за подаване на проектни предложения:**

Подаването на проектно предложение по настоящата процедура се извършва по изцяло електронен път чрез Информационната система за управление и наблюдение на Структурните инструменти на ЕС в България (ИСУН 2020 **в рамките на срока, определен в обявата и в процедурата за прием на проектни предложения. Интернет адресът на модула за електронно кандидатстване на ИСУН 2020 е: http://eumis2020.government.bg/, където е налично ръководство за работа със системата.**